1990R0429 — DA — 01.05.2004 — 003.002

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

KOMMISSIONENS FORORDNING (EØF) Nr. 429/90

af 20. februar 1990

om støtte ved licitation til koncentreret smør bestemt til direkte forbrug i Fællesskabet

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter ( 1 ), senest ændret ved forordning (EØF) nr. 3879/89 ( 2 ), særlig artikel 7a, stk. 3,

under henvisning til Rådets forordning (EØF) nr. 1677/85 af 11. juni 1985 om monetære udligningsbeløb i landbrugssektoren ( 3 ), senest ændret ved forordning (EØF) nr. 1889/87 ( 4 ), og

ud fra følgende betragtninger:

Ved Kommissionens forordning (EØF) nr. 3143/85 ( 5 ), senest ændret ved forordning (EØF) nr. 2690/89 ( 6 ), blev der indført en ordning for afsætning til nedsat pris af interventionssmør fra offentlige lagre bestemt til direkte forbrug i form af koncentreret smør; denne foranstaltning bidrog til at forøge afsætningen af interventionssmør og udvide forbruget af koncentreret smør;

under hensyntagen til dels de indledte salgs- og handelsfremmende foranstaltninger, der siden nævnte forordnings ikrafttræden har gjort det muligt at erobre en andel af markedet for fedtstoffer, og dels den nuværende markedssituation for smør er det hensigtsmæssigt at supplere og fortsætte den i forordning (EØF) nr. 3143/85 fastsatte foranstaltning ved at åbne mulighed for at yde støtte til koncentreret smør, der er fremstillet af smør eller fløde fra markedet, og som er bestemt til direkte forbrug i Fællesskabet;

i henhold til artikel 7a, stk. 2, litra b), i forordning (EØF) nr. 804/68 kan der træffes særlige foranstaltninger med henblik på at øge afsætningsmulighederne for smør, der ikke har været omfattet af interventionsopkøb eller støtte til privat oplagring, samt afsætningsmulighederne for fløde; der bør derfor fastsættes bestemmelser for at sikre, at smørret ikke er omfattet af de i afsnit II i forordning (EØF) nr. 804/68 fastsatte foranstaltninger;

afsætningsforanstaltningerne kan omfatte ydelse af støtte; for at sikre, at en sådan støtte holdes på det strengt nødvendige niveau, og for at kontrollere de pågældende mængder effektivt, bør der afholdes løbende licitation, der desuden kan garantere interesserede erhvervsdrivende lige adgang;

det er nødvendigt i alle afsætningsleddene at differentiere mellem koncentreret smør, der afsættes på de i nærværende forordning fastsatte betingelser, og andet smør; med henblik herpå bør der fastsættes bestemmelser for det koncentrerede smørs sammensætning og betegnelse; for at sikre overholdelsen af målene i nærværende forordning bør der fastsættes en frist for smørrets og flødens forarbejdning til koncentreret smør samt dettes emballering;

der bør i øvrigt fastsættes et tilstrækkeligt højt indhold af smørfedt;

en kontrolordning bør sikre, at koncentreret smør ikke anvendes til andre formål end de fastsatte, og det bør endvidere i betragtning af foranstaltningens særlige karakter bl.a. under fremstillingen af det koncentrerede smør fastsættes, at de pågældende fører regnskab; denne kontrol bør dog ophøre på stadiet umiddelbart forud for detailhandelens overtagelse af det koncentrerede smør;

med hensyn til de monetære udligningsbeløb, der fastsættes i henhold til forordning (EØF) nr. 1677/85, bør der tages hensyn til smørrets eller det koncentrerede smørs værdi; der bør i denne forbindelse fastsættes en koefficient på nævnte udligningsbeløb, der gælder for koncentreret smør i henhold til Kommissionens forordning om fastsættelse af de monetære udligningsbeløb;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist —

UDSTEDT FØLGENDE FORORDNING: